לאחר שמתבצעת עסקת המכר, עומדים לרשות המוכר 40 ימים מיום ביצוע העסקה, בכדי לדווח לרשות המיסים אודות הנכס שנמכר, סך התמורה שהתקבלה, הניכויים והתוספות שנלוו לעסקה, סכום המס לתשלום והגשת בקשה לקבלת פטור או הקלה כזאת או אחרת. הדיווח שלכם יועבר למחלקת מיסוי מקרקעין באמצעות טופס מס' 2990, אליו יש לצרף טופס 7002. לשני הטפסים חשוב לצרף גם אישורים שונים המהווים הוכחה לתשלומים והוצאות שהיו לכם על תשומות שונות. את המס לתשלום יש לשלם תוך 60 יום מיום ביצוע העסקה.